[{"text_idx": "#000000", "text": "Yunnan: provinco de landlimaj trapasejoj"}, {"text_idx": "#000001", "text": "La provinco Yunnan de C\u0302inio en ties sudokcidenta parto havas s\u0302losilan lokon lau\u0306 la mara itinero de la Silka Vojo, c\u0302ar g\u0302i alfrontas Sudorientan Azion, Sudan Azion kaj Okcidentan Azion, proksimas al la Pacifiko kaj la Hindia Oceano, kaj najbaras kun Vjetnamio, Laoso kaj Birmo. La unika geografia situacio faris g\u0302in unu el la plej gravaj trapasejoj de la ekonomia zono de la Silka Vojo kaj la mara itinero de la Silka Vojo."}, {"text_idx": "#000002", "text": "C\u0302e 4 060 km de landlima linio en Yunnan trovig\u0302as 16 s\u0302tatnivelaj kaj sep duanivelaj trapasejoj, interalie tri flughavenoj, du havenoj, unu fervojo-trapasejoj kaj 17 kontinento-trapasejoj. La kvin plej c\u0302efaj estigas la ampleksan strukturon por akceli disvolvig\u0302on de la transportado inter C\u0302inio kaj Sudorienta Azio kaj Suda Azio."}, {"text_idx": "#000003", "text": "La trapasejo Qingshuihe dividas C\u0302inion kaj Burmon. De tie kargoj trapasantaj la havenon Kyaunkpyu de Burmo g\u0302is la Hindia Oceano povas mallongig\u0302i je 3 mil marmejloj ol tra la Malaka Markolo. Antau\u0306 multaj jaroj fervoja konstruado inter Yunnan kaj Burmo c\u0302esis en Mengding pro la agresa milito de Japanio kontrau\u0306 C\u0302inio. En la jaro 2011 la c\u0302ina registaro eksubtenis la konstruadon de Yunnan, kaj rapide disvolvig\u0302as la konstruado de ekonomia kunlabora zono en Mending."}, {"text_idx": "#000004", "text": "Nun en Yunnan la fervojo longas je 2 619 km, altkvalita au\u0306tos\u0302oseo -- je 20 mil km, kaj estas 12 civilaj flughavenoj. La transporto-kapablo evidente altig\u0302as. Samtempe konstruado de la internacia kanalo ankau\u0306 rapidig\u0302as por ke Yunnan ligu la Hindian Oceanon kaj la sudan Pacifikon."}, {"text_idx": "#000005", "text": "Komerco-eksportado de Yunnan kreskas jaron post jaro. En la jaro 2013 la kvantoj de eksporto kaj importo kreskis je 22,9% kompare kun tiuj de la sama periodo de la pasinta jaro, je 15,3% kompare kun tiuj de aliaj provincoj, kaj okupis la unuan lokon de kresko inter landlimaj provincoj."}, {"text_idx": "#000006", "text": "Sekve Yunnan plibonigos la cirkuladon en fervojo, komerco kaj mono kun najbaraj landoj."}, {"text_idx": "#000007", "text": "(Redaktoroj: Zhang Shuang kaj Liu Zijia)"}]